Total Views: 80 345 194
Forums / 2. FAQ & General Chat / Sonder 220V krag by Balule, Kruger Wildtuin
views: 37 950 816
11 Aug 2017 @ 09:22:18 am
Gedurende my Mei-2018 trippie Kruger Wildtuin toe, is ons onder andere ook bespreek by Balule boskampie vir 5 dae. Balule het nie elektriese krag nie terwyl my ou Exclusive se yskas en my Edesa vrieskassie beide baie doeltreffend met gas werk. Net ons ligte, waterpompie en die ingeboude motorradio gebruik 12V krag.
Tydens die installasie van my PowrTouch mover, het die installeerder 'n redelike fris "high cycle" 102Ah battery geïnstalleer wat natuurlik ook die res van die karavaan van 12V krag voorsien. Voorheen (voor ek 'n mover gehad het) het ek al vir 3 dae by Tsendze ('n ander kampie sonder krag) gestaan met 'n 60Ah battery. Hierdie battery het ek elke aand met jumper kabels gekoppel aan die Pathfinder se battery tot voor ons gaan slaap sodat dit tydens ons verblyf van 3 dae nooit pap geword het nie. Die Pathfinder se battery het nie veel krag verloor nie en het die volgende dag gou ten volle herstel tydens ons wildkyk-ritte.
My vrae is :-
Sal die 102Ah high cycle battery 5 dae hou vir die ligte (nog nie LED nie), pompie en radio sonder om gelaai te word ? (Om batterykrag te spaar, sal ek nie die mover by Balule gebruik nie)
My Pathfinder beskik oor 'n 70Ah Varta battery. Sal ek die Exclusive se 102Ah battery daagliks op dieselfde manier "opgetop" kan hou met die Pathfinder se battery soos hierbo verduidelik ?
Omdat ons selde kamp op plekke waar nie 220V krag beskikbaar is nie, wil ek nie onnodige geld spandeer op bykomende "gagets" nie.
('n Alternatiewe metode om die Exclusive van 12V krag te voorsien is om die mover se battery tydens ons verblyf in Balule te ontkoppel, en dan 12V krag vanaf die Pathfinder se binne-12V-sok na die Exclusive aan te lê. My 1969 Sprite GT se enkele 12V buisliggie is destyds so van krag voorsien voor daar krag by karavaanparke was en voor batterye in karavane voorsien is. Hierdie konsep was destyds so deur die vervaardigers, Ci, bedraad.).
11 Aug 2017 @ 10:51:15 am
Len jy sal geen probleen he deur nie die mover te gebruik om selfs omtrent 7 dae so te staan sonder krag. Daar moet net spaarsamig met ligte en waterpomp te werk te gaan en net te gebruik as dit nodig is en dan ook ligte net aan te sit waar nodig. Jy kan soos hieronder genoem bepaal hoe lank jy sonder 220V sal oor die weg kom.
Jy kan self die toets doen. Jy weet mos hoe om die amp skaal te gebruik op jou meter. Meet watse stroom jy gebruik as jy bv die ligte aan het wat jy sal gebruik. Meet ook die stroom v d pomp en ook die stroom van die radio. Dan kan dit bereken word deur die ure wat die toerusting sal aan wees maal die 5 dae. Dit gee jou dan die Ah se krag van die 102Ah wat jy beskikbaar het. Neem net kennis dat mens nie meer as omtrent 50% v d 102Ah wil gebruik sonder om die battery so gou as moontlik weer vol te laai. Dit is nou te se as jy nie 'n deep cycle battery het nie.
Jy sal wel in 'n mindere mate die wa se battery kan laai vanaf die Pathfinder maar dis nie baie effektief nie. Gelukkig het jy die VSR wat kan keer dat die Pathfinder se battery nie te pap word nie.
11 Aug 2017 @ 11:14:05 am
Is dit 'n groot beslommernis om die Exlusive se battery elke 2de dag in die Pathfinder in te sit en met die terugkeer die middag terug te sit in die wa.
Hy gaan dan mos mooi laai tydens julle trips en ten minste 2 dae weer hou.
Die voertuig se battery behoort die twee yskaste aan die gang te hou, veral aangesien hulle nie oopgemaak sal word nie. -- Ek vra meer as wat el stelling maak.
Nood leer planne maak.
11 Aug 2017 @ 14:08:55 pm
Dankie Danie - ek sal toets soos jy sê en is buitedien bly jy is van mening dat ek in die 5 dae nie 'n probleem sal hê nie.
Hallo André - die mover battery in die Exclusive is ongelukkig baie groter as die ruimte beskikbaar vir 'n battery in die Pathfinder, andersins sou dit ook 'n opsie gewees het.
11 Aug 2017 @ 15:00:39 pm
Anders sommer n toets lopie by die huis doen?
11 Aug 2017 @ 15:16:31 pm
Len, wat van "jump" die woonwa se batery so paar minute per dag, terwyl die Nissan luier?
11 Aug 2017 @ 15:16:32 pm
Len het epos gestr sodat jy die toets kan doen. Ek kan net noem as jy via jou yskaspunt in die Nissan i jumper opsit na die 102ah battery kan jy nooit gestrand sit weens die VSR wat sal keer dat die Nissan se battery nie te pap word nie. Jy kan dus deur die nag die jumper opsit dan kan die 102ah effens laai maar dit sal nie baie gelaai word nie. Dis i geval van elke biekie help as jy marginaal is op net die 102ah alleen.
NB. Len omdat jy i high cycle bat het wil jy hom nie onder 11.5V laat daal nie.
@Geert. Ek het voorgestel om die toets tuis te doen maar die loop v d pomp is nie prakties nie. Die res kan mens doen elke dag vir die ure wat mens lig en radio gaan gebruik.
11 Aug 2017 @ 15:23:24 pm
Klink my baie makliker om 'n " solar charger" aan te skaf. Lyk my hulle word al hoe goedkoper en meer doeltrffend.
11 Aug 2017 @ 20:26:57 pm
Ek sal eerder net elke aand die jumper aan die kar koppel veral omdat Len alreeds 'n punt het met VSR wat keer dat die kar se battery nooit te pap kan word deur die nag nie.
Ek glo mens kan die 5 dae sonder enige laai regkom maar goed om dit eers te toets tuis in geval die 102Ah battery nie meer oor 102Ah beskik nie.
Mens het nie nodig om volgens wat ek al gesien het R700 + te spandeer net om bietjie krag in jou wa se battery te kry via solar nie.
Hier is dit 'n besluit wat elke persoon self moet maak. Dis amper net soos jou eie kar was of laat was.
11 Aug 2017 @ 20:29:47 pm
Johann jou goeie voorstel is ook wat ek in my epos voorgestel het maar ek glo mens kan 5 dae regkom sonder enige laai v d wa se battery.
As mens enigsins 'n yskas wou van 12V af werk dan sou dit nie die 5 dae maak nie.
11 Aug 2017 @ 22:26:14 pm
Ek het solank begin om soos volg te toets :-
Die 220V afgeskakel sodat die battery nie meer laai nie. Battery toets 13.5V
Ek het al die ligte (7) in die wa aangeskakel
Die stroom wat al die ligte gelyktydig trek is 4.95A
Vir die toets ignoreer ek die radio en waterpomp omdat ek wel daarsonder kan klaarkom
Sou ek vir 5 aande al die ligte vir 4 ure aanskakel beloop dit 20 uur @4.95A = 99 Ah
Die battery se kapasiteit is slegs 102Ah wat beteken na die 5de dag sal die battery heeltemal pap wees.
My "high cycle" battery mag nie onder 9.7V daal nie en mag nie naby heeltemal pap kom nie
Na presies 2 ure het die battery 1.24V verloor en staan op 12.26V
Ek sal môre ander toetse doen en dan net 3 ligte se stroom meet vir 4 ure per aand, vanaf 6nm tot 10nm wat voldoende behoort te wees.
Dit blyk tog dat ek die Exclusive se battery daagliks op my "McGyver" manier moet "optop" met die Pathfinder se battery na die dag se wildkyk-trippie. Ek moet miskien ook maar oorweeg om al die 12V ligte in die karavaan met LED's te vervang.
Dankie vir almal se insette tot dusver.
11 Aug 2017 @ 23:18:03 pm
Len kan jy fotos plaas van die ligte wat jy gebruik. Ek sou dink as mens bat krag wil spaar dat mens nie al 7 ligte gelyk vir die hele 4 uur elke aand sal laat brand nie.
Volgens hierdie inligting sal jy dit glad nie maak nie sonder om te jump na die Nissan. Ouer tipe buisligte het 1.5amp elk gebruik. Sou mens nie meer as 2 aan het op enige stadium kom jou stroom af na 2-3amp. Per dag is dit dan 12Ah en oor 5 dae 60Ah.
Dis ook nie raadsaam om jou high cycle bat te laat pap word tot 9.7V nie. Een keer kan permanente skade veroorsaak. Ek sal nie tot laer as 11.5V wil gaan nie maar dis my persoonlike gevoel. High cycle batterye wat dadelik na start weer gelaai word is gewoonlik 80% vol oor hul leeftyd.
Ek kan hierna verwys dat 5 keer in 'n leeftyd kan die battery vernietig. Daar is baie menings oor hierdie saak.
12 Aug 2017 @ 08:27:30 am
Ek sal natuurlik nooit al die karavaan ligte gelyktydig vir 5 ure aanmekaar aanskakel nie, ek het dit bloot gedoen om 'n beginpunt te kry.
Al die ligte in die Exclusive is nog die oorspronklikes soos dit 12 jaar gelede uit die fabriek gekom het :-
(1) Drie van die byuisligte lyk soos hierdie een. (Dit kom uit die badkamer waar ek besig is om 'n ander tipe te installeer).
(2) Twee buisligte lyk so :
(3) Die vier "down lights" lyk so :
Ek het die stroom gemeet wat vier buisligte trek, twee buisligte soos (1) hierbo en twee buisligte soos (2) hierbo : Dit is 2.4 amps.
Om 08:00 vanoggend het die battery 13V gemeet (sonder die laaier) en ek het die vier buisligte aangeskakel. Ek sal nou weer na 'n paar uur kyk tot waar het die battery-krag gedaal.
12 Aug 2017 @ 08:41:43 am
Jammer, foutjie gemaak in die voorlaaste paragraaf hierbo :
Dit was drie buisligte, een soos in foto (1) en twee soos in foto (2)
12 Aug 2017 @ 09:22:15 am
Len sterkte kan jy nie kyk na solar panel nie
12 Aug 2017 @ 09:29:47 am
Solar is die logiese oplossing, maar omdat ons selde kamp waar nie krag is nie, wil ek nie onnodige goed aanskaf nie. Ek probeer om dinge te laat werk met wat ek het.
12 Aug 2017 @ 11:52:05 am
Lennie, daar is LED gloeilampies vir jou downlighters beskikbaar.
Kry van die " warm glow" die skoon wit lig is bietjie grof op die oog.
12 Aug 2017 @ 12:16:19 pm
Len soos jy ook nou gesien het deur net te beperk watter ligte jy gaan gebruik gaan jy sien jy kan deurkom vir die 5 dae. Jy sal vind deur die pompie te gebruik, die ligte hierbo genoem wat 2.4A trek en ook jou radio vir 4 ure per dag dat jy by 60% van jou kapasiteit van die 102Ah gebruik so dit sal perfek werk.
Soos Herman genoem het kan jy direk die downlights omsit in LED tipe en dan nog minder krag gebruik.
Jou bonus is dan die jump na die Nissan toe indien nodig.
12 Aug 2017 @ 13:45:25 pm
My toets vandag oor 'n periode van 5 uur lyk so :-
Die stroom wat 3 buisligte trek is 2.4 amps
Ek het 08:00 begin met die battery vol gelaai op 13V
Vyf ure later, om 13:00 staan die battery op 12.35V
Vyf ure se krag vir drie buisligte het dus 0.65V (13V - 12.35V) benodig
Gegewe my "high cycle" battery wat nie "dieper" as 11.5V moet ontlaai nie, het ek 1.5V (13V - 11.5V) beskikbaar vir ligte en dit beteken dat ek twee aande (2 X 0.65 = 1.3V) gemaklik ligte sal hê.
As ek dus elke aand die vorige aand se 0.65V verbruik terugsit in die Exclusive se battery deur dit vir 'n rukkie te "jump" vanf die Pathfinder waarmee ons daagliks wildkyk-ritte doen, sal ons vir 'n onbeperkte tyd genoeg 12V krag hê vir ligte, die radio en waterpompie.
12 Aug 2017 @ 13:59:42 pm
Hier is my volgende vraag aan ouens wat weet :-
Ek het vantevore die Exclusive se standaard battery wat op die A-raam in 'n kassie geplaas is, met "jumper" kabels vanaf die Pathfinder gelaai. Noudat die wa 'n mover het, is die battery onder 'n bank aan die agterkant van die wa. Ek voel die "jumper"-kabel metode gaan nou nie meer lekker werk nie en kan selfs gevaarlik wees.
Agterin die Pathfinder het ek 'n Anderson-prop geplaas wat direk van die battery bedraad is om krag aan ons vrieskas te voorsien tydens ons reis. My vraag is nou kan ek 'n verlengkabel opmaak om vanaf hierdie Anderson prop na die Exclusive se battery onder die bank te "jump" ?
12 Aug 2017 @ 15:26:23 pm
Len mens kan ongelukkig nie die 0.65V net met 2 maal nie. Die volts val vinniger as dit die 50% pap vlak bereik van omtrent 12V.
Len daar is geen gevaar as jy sou jump want dit is moontlik net deur die nag. Maak net seker jou konneksie op die wa se 102Ah is goed met skoon terminale.
Jy kan ook met jou jump kabel v d Anderson plug af 'n 5A-10A fuse insit. Daar sal dalk nie eers 3A vloei nie so die jump kabel hoef nie dik te wees nie.
'n 1.5mm verlengkoord draad sal dik genoeg wees. Jy kan nou dat jy alreeds die 102Ah redelik pap laat word het so jumper opsit voor jy die 102Ah weer laai en meet hoeveel stroom gaan in jou jumper vloei. Dalk kan jy sommer die jumper via 'n venster uit vat na die kar. Die wildtuin is mos veilig dat jy nie die vensters almal moet 100% gesluit gehou word deur die nag nie. As jy nie 'n silwerseil gebruik kan jy dalk die jumper deur die luik buite toe vat. Nie prakties nie.
Jy kan ook drade intrek van waar die 102Ah nou is met knypers en dit net daar los. Die ander punt van jou jumper kan dalk in die neuskas opgerol le en vandaar kan jy dit op jou Anderson inprop. Kyk maar self wat die maklikste is.
Moenie verbaas wees as dit nie eers 0.25A-0.5A is nie. Jy kan ook met gewone start jumper direk van jou kar af toets hoeveel stroom die 102Ah gaan trek om te laai. Die stroom van jou Anderson plug sal laer weer as wat dit direk van die kar se battery is.
12 Aug 2017 @ 16:23:39 pm
Johan dit sal effens werk maar die probleem is die kar se alternator sien nie die pap 2e battery en omdat die kar se battery vol is laai die alternator op 'n lae volts.
Baie min sal in 'n paar minute laai want die laaistroom sal onder 8A wees as die ontvanger battery nie heeltemal pap is nie.
Sou die enjin nie loop nie kan die laaistroom met dik jumper kabels direk van die skenker battery omtrent 1A wees. Skenker battery op 12.7V.
Hierdie toets is met 'n 70Ah ontvanger battery gedoen waarvan die spanning 10.5V voor die laaiproses.
12 Aug 2017 @ 17:53:09 pm
Weer eens, Dankie Danie. Jy het my oortuig om eerder die "jumper"-kabel roete deur die venster te gaan en dan direk van die Pathfinder af te laai. Ek sal net moet sorg by my kampeer-staanplek dat ek met die Pathfinder langs die rugkant van die Exclusive kan inkom.
Wat Johan se voorstel betref om die Pathfinder te laat luier, kan ek miskien die eerste rukkie wag totdat die Pathfinder se battery effens ontlaai het en daarna die kar laat luier.
12 Aug 2017 @ 18:20:03 pm
Dis 'n plesier Len. Soos ek op Johann se plasing geantwoord het sal die 102Ah moontlik minder as 1A laai as die Nissan nie idle nie en daarom het ek voorgestel dat jy dit jump oornag of sodra jy in die kamp kom na die laatmiddag wildrit.
Selfs as die Nissan "idle" sal mens dit vir langer as 1 uur moet doen wat ook nie die ideaal sal wees nie.
Sou jy egter vind die oornag laai te min is dan kom die 3e opsie na vore en dit is om jou 102Ah uit te haal en op die Anderson plug in te prop soos jy deur die dag ry maar ek glo die oornag opsie is die beste sodat jy wel krag van die Nissan gebruik en ek glo jou VSR sal nie nodig he om die Anderson "socket" af te sny nie en jy sal steeds kan start in die oggend.
Jy kan dalk net voorsiening maak om 'n geskikte konneksie saam te vat tussen die Anderson en die 102Ah battery indien jy die jumper via die neuskas semi permanent intrek onder die woonwa deur.
Ai maar ons Bulle kry maar swaar - weer 'n keer.
12 Aug 2017 @ 18:22:14 pm
Mede kamp maat van my het 9dae by Tietiesbaai gestaan met sy Classique sonder 220V krag. Hy het die mover gebruik toe hy daaraan kom en toe hy daar weg is. Verder was dit net die ligte en die waterpompie wat hy gebruik het soos normaal. Geen spesiale 12v verbruik beperkings nie.
Hy het geen probleme gehad met'n battery wat papgeword het nie. Die gas bottel wat net die yskas deurgaans en die geyser in die aand met stort tyd voorsien het was nog meer as half vol na die nege dae.
So my opinie is jy kan met 'n gerusde hart gaan kamp. Daai battery gaan meer as genoeg krag hê om aan jou behoeftes vir 5dae te voorsien.
12 Aug 2017 @ 18:35:13 pm
Dankie Leon, gegewe 'n vorige poging (was wel net drie dae) met 'n deep cycle 65Ah battery het ek ook nie probleme gehad nie.
Tans het ek ongelukkig 'n "high cycle" battery vir die mover en Danie beveel aan dat die battery nie laer as 11.5V moet daal nie. Jou vriend het heelwaarskynlik 'n "deep cycle" battery ingehad.
12 Aug 2017 @ 19:23:25 pm
Soos seker alle karavane, het my Gypsey 'n luginlaat aan die agterkant van die yskas, wat ook baie naby die movers se battery is. Ek het twee 16mm rods aan die agterkant van die yskas, deur die vloer van die karavaan vasgesit, met kabels na die movers se battery, met 'n 30 of 40amp fuse (kan nie onthou nie). Ek gebruik hierdie grootliks om die wielpomp aan te koppel, maar kan vir enige iets anders waarvoor 12v benodig word, gebruik word - ook om die battery van 'n eksterne bron te laai waar daar nie elektrisiteit is nie, soos in Lennie se geval.
Ek kan net noem dat die rods 100% geïsoleer is, behalwe die boonste 25mm.
12 Aug 2017 @ 20:21:44 pm
Dankie Johan, ongelukkig in die Exclusive se geval is die yskas met luggate aan die tent-kant van die karavaan, maar ek oorweeg al lankal weerskante van die karavaan 'n 12V-sok waar ek my elektriese domkrag kan inprop sou ek 'n papwiel kry.
12 Aug 2017 @ 22:22:28 pm
Len, toets bietjue as jou kar mooi volgelaai het en jy koppel jou high cycke met jumoers op daai engine terwyl hy luuer wat is jou laaistroom as high cycle so by 11.8V is.... Meet ook wat is jou engine battery spanning terwyl engine luier?
12 Aug 2017 @ 22:40:49 pm
Lennie, ek het n 12v sok of 3 aan buitekant van Jurgie.
n Verlenginskoord gemaak wat ek by die ryding se yskasprop agter in laairuim indruk en dan by die op karavaan koppel.
My redenasie was, kar battery nou deel van karavaan se 12v kring, maw 2 batterye in paralel gekoppel.
Jy het die stelsel wat keer dat Nissan se battery nie te ver ontlaai nie, so die battery sal nie te ver ontlaai vanaf die sok nie.
As ek batterye reg verstaan, gaan jou ryding se battery net uitbalanseer met wa sin, maw hulle sal krag uitruil sodat hulle op dieselfde vlak is.
Ja, kabeldiktes en afstande etc etc ampere verbruik sal seker mense laat gril, en allerhande tegniese tekortkominge daarby, maar werk vir my.
12 Aug 2017 @ 22:44:32 pm
Hi Pieter, ek het gewonder wanneer hoor ek van jou ook !
Die Exclusive staan in sy eie motorhuis en ek kan nie langs hom kom om te te laai met "jumpers" nie. Wat ek wel sal doen ek sal die "high cycle" battery uit die karavaan haal en dan toets soos jy vra, maar hy is ongelukkig intussen weer vol gelaai na vanoggend se toetse. Ek sal dus eers die "high cycle" met al die ligte ontlaai tot by 11.8V.
Ek sal probeer om hierdie toets iewers in volgende week te doen, maar intussen dankie vir die belangstelling in die probleem.
12 Aug 2017 @ 22:53:19 pm
Dankie Herman, jou metode kom ooreen met presies wat ek ingedagte het. Ek verstaan ook so dat die twee batterye se krag sal tussen hulle vloei tot albei op dieselfde vlak is
12 Aug 2017 @ 23:42:21 pm
Pieter die resultate wat ek gekry het in my antwoord aan Johann (16h23) was soos volg. 70Ah is pap gemaak met 'n 12A las tot hy op 10.7V was. Natuurlik styg die spanning dadelik as die las verwyder word.
Gekoppel op die Landy se battery wat op 12.5V was - laaistroom 0.5A
Landy gestart en laat loop vir so 2 minute en met die spanning op 14.1V het die pap bat gelaai @ 6A in die begin maar binne sekondes begin daal en na 'n kort rukkie afgehaal en verder met 'n 3 stage laaier gelaai.
Ek het 35mm welding kabels wat my jumpers is gebruik tussen die 2 batterye.
Hierdie toets het dan bewys dat as jy 'n "lead" sou gebruik tussen 2 karre se lighters dat jy nooit naby 15A sal uitkom aangesien die "lead" se drade dalk net 1-1.5mm2 sal wees en groter weerstand as my 35mm2 jumpers sal he.
13 Aug 2017 @ 18:19:12 pm
Ek weet hoe om die stroom van 'n komponent met my multi-meter te meet deur dit in serie in te voeg in die stroombaan. Hoe meet ek die laaistroom van 'n voertuig se altenator ? Moet ek die voertuig-battery se positiewe pool ontkoppel terwyl die voertuig luier en dan die multi-meter se kabels in serie invoeg tussen die +battery-pool en die voertuig se ontkoppelde kabel ?
En die tweede battery gekoppel met jumpers, meet ek die laaistroom op dieselfde manier met die multi-meter se kabels in serie tussen die jumper-kabel se positief en die tweede battery se positiewe pool ?
Jammer vir die dommie vraag, maar so leer 'n mens mos !
13 Aug 2017 @ 18:37:31 pm
Vehicle: Honda Accord Touring 2.2 i-Dtec
Camping: Sprite Sprint 2015
Het jy dalk al 'n Solar trickle charger oorweeg ? Ek dink hulle werk uitstekend met woonwa deep-cycle battery maar nie so goed met motor syn nie .
In ons leeftyd gaan solar nog Evkom veras - niks meer 27% verhogings per jaar .
13 Aug 2017 @ 18:46:10 pm
Len net 'n waarskuwing. As jy enige pool verwyder terwyl die enjin loop kan die volts so hoog styg dat jy die gelykrigter in die alternator kan blaas.
Die metode om te volg is of om 'n "clamp" DC multimeter te gebruik of om vanaf die gewone multimeter 2 drade goed vas te sit onder die battery terminaal op die battery se pool. Die 2e draad kom dan goed vas aan die battery terminaal. Die + terminaal draai mens los sodat jy dit maklik kan afhaal na die start.
Mens kan selfs die een draad v d multimeter styf in die middel v d bat pool vasdruk en die 2e draad op die terminaal vashou en die terminaal aflig maar dan het mens 'n 3e hand nodig.
Nadat jy gestart het dan trek jy die bat-terminaal af sodat die stroom deur die meter kan vloei. So is daar steeds 'n verbinding tussen die alternator en die battery.
Natuulik wil mens probeer om die drade te koppel sonder om die terminaal heeltemal af te haal voor die tyd en sodoende jou radiostasies te verloor.
Die meter sal dus gekoppel wees soos die prentjie wat ek vir jou gestuur het toe ons begin praat het hou om elke 12V item se stroom te toets.
13 Aug 2017 @ 19:51:22 pm
Dankie Danie, soos gewoonlik, baie deeglik en duidelik verduidelik !
13 Aug 2017 @ 19:56:16 pm
Mike, soos ek vroeër verduidelik het, wil ek nie onnodig geld uitlê in gadgets wat ek baie selde sal gebruik nie. Ek wil graag probeer regkom met wat ek het want ek kom net jaarliks in die Kruger Wildtuin en ook nie altyd by die twee sonder-krag-kampe nie.
13 Aug 2017 @ 20:14:00 pm
Dis 'n plesier Len. Ek probeer maar breedvoerig en langdradig verduidelik en hoop ek laat nie iets uit sodat jy wel kan regkom. Ek lees gereeld dinge wat in shorthand geskryf is wat ek nie altyd verstaan nie en probeer dit vermy.
Wie nie opstelle wil lees moet maar aan beweeg as ek iets geskryf het.
14 Aug 2017 @ 17:32:25 pm
Goeie middag al my helpers en belangstellendes !
Brommer : Jou vrae hierbo :-
Pathfinder battery volgelaai - meet 12.45V
Pathfinder battery teen luier-spoed - meet 14.32V
Laaistroom met "jumper" kabels na "high cycle" battery terwyl Pathfinder luier : 3.4 amps
Danie : dankie, ek weet nou hoe om die altenator se laaistroom na die voertuig-battery te meet, maar ek het dit nie nodig gehad nie. Brommer wou die laaistroom na die karavaan-battery uitvind en dit was maklik.
Verlede nag een of ander tyd toe ek wakker lê, dink ek aan nog 'n maklike veilige opsie om te verseker ek het 12V krag in Balule. Wanneer ek by Balule arriveer, ontkoppel ek die karavaan battery en sorg dat die (+) en (-) kabels deeglik geïsoleer is. Ek maak dan 'n "lead" met 'n Anderson prop wat kan inprop in die Pathfinder se vrieskas-sok wat reeds met fris drade gekoppel is direk na die battery. Op die ander punt van die "lead" plaas ek ook 'n Anderson-prop. Dan sorg ek dat ek iewers op 'n geskikte plek 'n Anderson-sok gekoppel aan die Exclusive se 12V-bedrading het waar die "lead" kan inprop. Dit beteken die 12V krag wat ek nodig het kom direk van die Pathfinder se battery af wat elke dag met ons rondryery sal herlaai. Die voordeel is niks gesukkel met "jumpers" deur die venster nie en die risiko van krokodil-knypers wat losglip nie. Hoe klink dit ?
14 Aug 2017 @ 19:02:49 pm
Len jy kan dit ook doen soos jy noem. d.w.s jy gaan glad nie die wa se battery gebruik nie.
Jy kan dan net sowel die 102Ah se pole op los en die "lead" koppel met die 2 Anderson plugs. Daar sal onder 1 amp vloei as die Nissan nie idle nie en kan dit so deur die nag hou.
14 Aug 2017 @ 19:52:02 pm
Dankie Danie, dit gaan die maklikste en eenvoudigste oplossing wees. Ek sal sorg dat die "lead" dieselfde dikte draad is wat ek gebruik het toe ek vrieskas-prop agterin die Pathfinder tot voor by die battery herbedraad het.
Andersen-proppe : moet jy dit altyd in pare koop want dit is vrek duur ? Ek kort eintlik 1½ een want daar is reeds die sok in die Pathfinder wat ek vir die vrieskas gebruik.
14 Aug 2017 @ 20:14:47 pm
Len juis weens die pare vir die proppe het ek genoem van klampe juis omdat jy dit net tydelik vir 5 dae se kamp wil gebruik.
Ten minste het ons die mootlikhede ondersoek en is jy tevrede dat jy opsies het hoe om te maak en dat jy wel gemaklik oor die weg kan kom. Eerder doen wat jy nou wil doen as om te poog en jou 102Ah battery te pap te laat word oor 5 dae en sy lewe drasties in te kort.
14 Aug 2017 @ 22:03:27 pm
50 Amp anderson plug is maar R55 of so iets.... nou nue juis duur nie ;)
Len, eerlikwaar iets is fout, ek dink jumper leads is baie dun?
Met jou 14.3V lesing moet jy amper 40Amp kan stoot vir n heke ruk na daai high cycle, of hy is moeg, of jou leads bitter dun...
Ek laai met daai soort spanning n battery van 11.8V gemaklik teen 35 tot 40Amp uit alternator al is die kar se engine battery volgelaai....
As jy weer by Joos Becker kom staan laat weet my eks baie naby dan kan ek jou paar dinge wys hoe ons dinge doen vir manne wat werklik sonder krag gaan kamp, en jou te kan wys hoe dit in jou opset kan werk..
14 Aug 2017 @ 22:38:11 pm
Ja, ek het intussen op Bid or Buy gesien die 50A Anderson "connectors" word enkel verkoop (nie in pare nie soos handelaars hier by ons) en jy kan dit aanskaf teen R55.
Ek wonder nou of ek nie dalk verkeerd gekyk het op my multi-meter nie - dalk was dit 34 amps en nie 3.4 amps nie. Miskien moet ek maar aanvaar ek het verkeerd gelees want my "jumpers" gebruik ek al jare, sulke dik, geel drade met deeglike knypers. My "high cycle" battery is maar 18 maande oud en werk my "mover" vir lang ente sonder enige probleme; ek sorg ook dat ek die spanning gereeld lees en dit is altyd in die omgewing van 13+V, selfs al was die laaier vir langer as 'n week nie aangeskakel nie. Dis net 'n helse oefening om daardie swaar battery weer tot by 11.8V te ontlaai en uit die karavaan te kry tot by die Pathfinder om die lesing weer te neem, anders het ek die toets weer oorgedoen.
Dankie vir jou aanbod as ek weer by Joos Becker is, ons moet minstens 'n bier saam drink. Ons kamp net so dan en wan sonder krag en miskien is die "lead" metode soos hierbo bespreek dalk die sinvolste oplossing.
14 Aug 2017 @ 22:53:00 pm
Pieter my en Len se syfers is baie naby. Ek kan amper nie glo dat jy 40A in 'n battery kan laai al is hy ook baie pap. Vir 20 jaar het ek 'n ammeter in voertuie gehad en nog nooit 'n stroom van 40A gesien nie. Selfs as mens 'n kar moes jump wat maar so met die jare gebeur.
Die alternators op genoemde voertuie was 55A eenhede wat maar die norm was tot diep in die 1990's.
Soos jy kan sien met my alternator op 14.1V het dit ook net 6A gelaai met dik jumper kabels. Voor my toets battery op 10.7V gekom het is hy tot 40A ontlaai. Ek dink mens dink jy kan groot strome kry wat nie altyd die geval is nie. Selfs as jy die toevoer druk na 16V sal mens nie 40A kry nie.
15 Aug 2017 @ 05:50:30 am
Danie ek wys ELKE liewe klient vir wie ek die stelsels doen hoe hul 40A laai vir hele ruk as battery selfs by 12.0V staan.. ek dink nie, ek weet en ek meet......... ek stem met 55A alternator is dit moeilik en beperk dit mens tot se nou maar 30A...
Maar vandag se vertuie met 70 tot 110A alternators roer jy maar... ek bedien die manne wat baie sonder krag is, en ek wys eljeen hoe lekker hy laai as ek klaar is...
Daars baie mense wat op die sukkel sukkel charge werk en "dink" hul kom reg.. haha, as hul maar net geweet het jy kan met 1 uur se luier n magdom klomp krag stoor...
15 Aug 2017 @ 05:52:42 am
Dis hiekom ek dit graag vir Len wil wys as hy weer hier in Pta is..... sal n "openbaring" wees as jy na ware kennis oor die goed kom ;)
15 Aug 2017 @ 06:15:32 am
Ons kort fotos....
15 Aug 2017 @ 06:15:45 am
Hiers so paar metings.... dis n bietjie laai... ;)
15 Aug 2017 @ 09:20:51 am
Pieter dis dalk die groter alternators wat dit veroorsaak. Ek werk al vir 30jaar nie fisies op die goed wat ek strome kan meet nie soos jy wat dit vir kliente kan wys. Sonder enige ander toerusting tussen die 2 batterye is die laaistroom soos Len en ek getoets het van 3.4A en 6A die tipiese strome wat mens kry en dus nie foutiewe batterye nie. Ek glo ook die premium batterye wat jy mee werk het dan ook 'n laer interne weerstand wat lekker vinnig kan laai.
Ek glo jy het baie goeie stelsels wat jy gebruik vir jou baie tevrede kliente. Len se vraag was om dit net vir die 5 dae kamp te doen. As mens gereeld kamp waar daar nie krag is dan is dit die moeite werd deur en deur om jou te nader. Dit was ook belangrik om koste laag te hou.
Volgens Leon se antwoord kan mens regkom sonder om enigsins die woonwa se battery te laai en ek het gedink dan sal die battery wat 'n starting battery is wel te veel ontlaai wat nadelig is. Dis hoekom ek genoem het wat mens kan doen om binne 30% DOD te probeer bly.
Baie dankie vir die deel van jou fotos met die lesings. Baie interessant.
15 Aug 2017 @ 10:14:06 am
Danie my punt wat ek wil maak is Len kan sy kar laat luuer en met als so standaard moontlik baie, baie baie baie meer Amoere kry as 3.4........
15 Aug 2017 @ 10:48:18 am
Pieter kan jy dalk kortliks verduidelik. Soos ons tot nou toe bespreek het was om suiwer die 2 batterye te jump met die kar wat idle.
15 Aug 2017 @ 14:30:20 pm
As jou high cycle 11.8V is en jy jump hom na n kar wat idle teen 14.1V if 14.3V MOET jy maklik n redelike klompie ampere kan stoot, of daars fout. Punt.. kan nie net 3 of 6 of 10 wees nie.. ek dink elkgeval die inline meter metide is bog want jy verloor baie soanning oor meter se draadjie.. dan miskien meet jy verkeerd... Danie wat ek nie verstaan nie is jyt al die advies oor due onderwerp maar jou 30 jaar kennis ontbreek bietjie? En ek wil nou nie op jou tone trap nie, ek wonder maar net ;)
15 Aug 2017 @ 15:21:21 pm
Pieter ek glo ek meet nie verkeerd nie. Ek sal enige dag jou iewers ontmoet dan kan jy self toets. Mens het nie 'n draadjie gebruik nie maar 10mm2 draad.
15 Aug 2017 @ 16:20:46 pm
Danie, ek vermoed met "dun draadjie" verwys Pieter na die drade van my multi-meter wat moontlik 'n pieperige verbinding maak tussen die "jumper" se positiewe kabel en die karavaan battery se positiewe pool. Ek glo nie hy verwys na die dikte van die "jumper" kabels self nie.
Hoe dit ook al sy, met my verlengkoord van 6mm draad en Anderson koppelstukke, lyk dit vir my ek gaan regkom en boonop, as ek die Pathfinder vir 'n rukkie gaan laat luier, dan mag dit wees dat die Exclusive se battery baie gouer vol gelaai gaan wees as wat ek gednik het.
15 Aug 2017 @ 18:00:03 pm
OK - dit kon op verskillende plekke wees op grond v d bespreking wat ons het.
Ek kan net byvoeg die 3A wat jy gelees het kan nie skielik 30A word net weens die dikte v d meter se draad nie.
My 6A het niks met drade se dikte te doen want ek het 'n klamp meter gebruik. Ek hoef ook nie skale te stel soos jou meter nie. Dis soos mik en druk. My 6A is dan meer as joune omdat my battery meer pap was as joune en jou battery is weer groter as myne.
Ja jy gaan mos nie so baie goed aanhe as jy weet jy het nie onbeperkte krag beskikbaar nie.
15 Aug 2017 @ 19:01:29 pm
Die gesprek het al soveel draaie gemaak dat n mede sleper met Brommer se agtergrond geskontak het.
Hyself sleep karavaan en vertel so.
Die standaard bedrading van1,5m2 na prop by haak sal karavaan battery maksimum so
10 A laai. Hy het 2,5m2 draad in wat sy karavaan battery 20A laai waneer hy ry. Die is gekoppel deur n relay wat karavaan battery slegs koppel nadat enjin loop.
15 Aug 2017 @ 20:08:29 pm
Dankie Herman, kennis geneem. My geval is egter baie eenvoudig en ek benodig nie 'n sterk laaistroom nie. In leke taal en met my leke kennis het ek getoets dat 3 x 12V-buisligte in my karavaan wat aldrie vir 5 ure aanmekaar aangeskakel bly, laat die volts in my 102Ah battery met 0.65V daal. Dit is al wat ek na elke aand se vebruik moet terugplaas in die karavaan battery. Ek wil dus net 'n bietjie meer as 'n halwe volt "steel" van die Pathfinder se battery om die Exclusive se battery by 12V te hou. Daar is geen haas nie en ek het die hele nag tyd, maar as dit blyk dat ek meer as die iewat meer as 'n halwe volt nodig het terwyl my VSR naderhand die laaiproses afgesny het, kan ek altyd die Pathfinder vir 'n rukkie laat luier om die laaiery voort te sit en 'n bietjie op te stoot. Die VSR stop krag voorsiening voor die Pathfinder se battery te pap word om die enjin aan te skekel.
15 Aug 2017 @ 20:52:28 pm
Ek hou van sonder krag kamp.
Tydens tent kamp het ons altyd verkies sonder krag. Neem ń paar tuin solar lampies saam. Werk lekker deur die nag. Deur die dag draai ek hulle soos die son omwentel om te laai.
Laat jou baie terug dink na die plaas lewe, koolstoof, kerse en olie lampe.
15 Aug 2017 @ 21:34:44 pm
DK het julle ooit die Alladin olielampe gebruik wat 'n sakkie soos die Coleman gehad het. So ronde pit gehad soos die Zero vrieskaste.
16 Aug 2017 @ 07:59:57 am
Nee Danie, ken hulle nie. Op die plaas het/gebruik ons nogsteeds die ou olie lampe met die houer onder waarin die lint week in die lamp olie en met die lang lens wat lyk soos 'n vuurpyl wat die lig dan versprei.
16 Aug 2017 @ 08:48:47 am
Die tipe olie lamp wat nog in gebruik is, gedateer nog uit my ouma en oupa se era.
16 Aug 2017 @ 08:52:54 am
Is dit die olielampe waarvan julle praat ?
16 Aug 2017 @ 09:01:38 am
DK hierdie is "grand" lampe. Ek sien die kleintjie se handvatsel is van glas. Die tipe wat ek ook nog een van het se handvatsel was 'n stuk plaat wat al in die rondte gebuig is en dan ook is die oor daaraan vasgesit.
Net soos die 1 op die foto het ek ook nog een wat hier in die badkamer staan. Natuurlik sonder olie. Vandag se LED lantern is darem soveel beter as die olie ding.
Ek onthou nog so goed die gereelde "job" van yskas en vrieskas vol olie maak elke naweek as ek by die huis kom. Al waar ek met krag te doen gehad het was by die skool.
16 Aug 2017 @ 11:00:53 am
Len jou foto is presies waarvan ek praat. Die kleiner een staan hier sonder 'n glas en die groot een in my geval is geel van kleur.
18 Aug 2017 @ 16:03:44 pm
Vehicle: Chevrolet Trailblazer 2.5 Diesel
Ons was nou vir 6 dae in Balule gewees met die exclusive.
Ek het al my Downlights in die wa met 12 V LED's vervang.
Ek het voor in die neus n 75 Ah deepcycle battery wat vol gelaai was. Ek het my ligte in die wa gebruik soos normaal, maar nie almal gelyk aan nie, meestal die een bokant die stoof en twee klein striplights wat ek bokant die bed gesit het vir lees. Die buite lig het ook so twee ure op n aand gebrand. (LED)
Ek en my vrou het gewoonlik tot so 23:00 in die aand gele en boeklees.
Verder het die batery net vir die pompie krag gegee.
Die Geyser het hele tyd op GAS gewerk, en ons het die gastoof binne gebruik vir water kook. Maar dit kan jy ook by die kombuis doen.
Die dag toe ons ry toe is die Battery op 11.8 V. Die LED het nog goed lig gegee. Die pompie het nog goed water gestoot.
Ek glo met LED's in jou Wa en die 105 Ah gaan 5 dae speletjies wees. As jy wil weet die 12V LED by Campworld is ver te duur, maar met klein bietjie tegniese kennis kan jy al die Globes van die downlights maklik verander na LED's. Al my LED's saam aangeskakel trek slegs .9 Amps van die battery, en gee baie lig. Maar net twee op n slag is meer as genoeg.
Ek het my 105 Ah van die movers, n Brad Harrison connector gesit, sodat ek nie die terminale elke keer moet losmaak om die batery uit te haal.
Ek het die batery buite die wa onder die tafel gesit lang my ENGEL yskas wat vir die week my yskas was. Omdat ek n groot 220 V yskas laat insit het.
Ek het a 80 Watt solar op die batt, gesit vir krag in die dag. Die Batt was nog vol op die 6de dag en die yskas het die hele tyd op 2 grade gestaan.
Die gas bottel is nog nie eens halfpad nie, en ons het elke aand warm water gehad. Maar die ablusie is BAIE gerieflik met baie warm water (Ook Gas). Net effens donker.
18 Aug 2017 @ 21:56:35 pm
Gustav, baie dankie, dis nou regtig goeie, deeglike en gerusstellende terugvoer.
Ek het juis begin kyk na LEDs vir die "down lights" maar myne verskil heelwat van die standaard 12V LEDs wat beskikbaar is. My huidige "down lights" is baie vlakker as die vrylik beskikbare 12V LEDs.
Hoe het jy tewerk gegaan - het jy nie die gloeilampie binne-in die houer vervang ?
19 Aug 2017 @ 11:21:31 am
Ek het een van my "down lights" oopgemaak en wonder nou of die halogeen gloeilampie met 'n LED gloeilampie vervang kan word ? Waar sal 'n ou so 'n LED gloeilampie kan kry ?
19 Aug 2017 @ 12:23:07 pm
Nog 'n bietjie inligting :-
Ek kom nou net terug van ons naaste Campworld handelaar, Tygerberg Karavane. Hulle verkoop nie die LED gloeilampies (soorgelyk aan heel links op my foto hierbo) afsonderlik nie, maar wel die hele eenheid met LED teen 'n prys van R282 elk !
Ek het wel by Future Lights hier in Kaapstad op hul webwerf presies opgespoor wat ek soek, net die LED gloeilampie, presies soos op die foto hierbo, teen R49 elk ! Ek glo dit is wat Gustav ook gedoen het.
Dit is voor die hand liggend wat ek gaan doen, maar 'n mens moet net versigtig wees om die positiewe beentjie van die LED lampie aan die 12V (+) te koppel, anders blaas hy.
20 Aug 2017 @ 20:54:18 pm
Ek het gou geloer op die Future lights website, en ja die R49 Gloeilampie is wat ek gebruik het, maar daar is 'n triek.
Koop die gloeilampie en saag die omhulsel versigtig oop, sodoende haal jy sy binnegoed uit. Daar is twee draadtjies wat in die binnekant van die pennetjies indruk, trek die draadtjies uit, vou hulle dubbel en druk hulle versigtig in jou "socket" wat die vorige globe vasgehou het.Staan gereed met fyn soldeerboud want die draatjies is trietsig.
Sit n duim grote Dubbel-sided tape binne in jou omhulsel en druk PC Board en bord met LED's in posisie, met die oorspronklikke glas skerm op. Dit is 'n "tight fit". Maar omdat daar geen hitte is nie, werk dit 100%.
Jy hoef nie bekommerd te wees om die drade om te ruil nie, want die lampie is AC of DC, die gelykrigter in die lampie doen die "slim" werk vir jou.
Ek laai 'n foto op die gallery, om te wys hoe lyk die binnegoed. Ek het sommer twee spaar wat klaar voorberei is, in my Wa se toolsbox. Dit vat letterlik 5 min om lampie te vervang.
20 Aug 2017 @ 20:57:20 pm
Gaan kyk by galleries, die foto is daar.
Ek kry dit nie reg om die foto in die draad te wys nie.
Danie het al prober help, maar ek sukkel.
20 Aug 2017 @ 21:10:49 pm
GUS 555 wrote:
20 Aug 2017 @ 21:15:44 pm
Gustaf, ek het gaan kyk maar nou verstaan ek glad nie. Waar kom die PC-bordjie vandaan ? My halogeen "down light" lyk presies soos op my foto hierbo met die los gloeilampie aan die linkerkant en sonder 'n PC bordjie. Op Future Lights se webblad het hulle so 'n LED gloeilampie (R49)met presies dieselfde afmetings as die halogeen gloeilampie en niks word genoem van 'n PC bordjie wat benodig word nie. Kan ek nie bloot die LED gloeilampie se pennetjies indruk presies op die blokkie waar ek die halogeen gloeilampie uitgetrek het nie ?
20 Aug 2017 @ 21:50:19 pm
Jammer ek kan nie die lampie waarvan jy praat op daardie website sien nie.
Ek het oral gesoek en toe die roete van die modifikasie gegaan on die standaard downlight oop te sny.
20 Aug 2017 @ 21:57:41 pm
Gustav, hier is die spesifieke webadres.
21 Aug 2017 @ 09:31:25 am
Mooi Man, ek sien nou!!
OK, Ek kon dit nie kry verlede jaar toe ek my veranderings gedoen het nie.
Jy is gelukkig, koop 5 en vervang al die downlights, die is n bargain.
Weereens hoef jy nie bekommerd te wees oor die polariteit nie aangesien die lampies AC is.
DC kan enige kant om ingedruk word, sonder vrees. behou die reflector dit help effens.
Ek gaan ook sommer twee bestel vir spaar.
21 Aug 2017 @ 19:55:46 pm
Nouja, ek het vir eers net twee LED gloeilampies gekoop teen R45 elk. Dit lyk netsoos die lampie heel links op my foto eergister om 11:21. Omdat die LED lampies effens "vetter" is as die halogeen lampie, het ek eers die lig se glasie afgeskroef en die "reflector" los geknip. Ek het toe 'n snit in die middel van die "refector" gesny sodat die vetter LED gloeilampie dieper in die "reflector" kan lê. Die LED gloeilampie se twee pennetjies pas presies in dieselfde gaatjies as die halogeen lampie. Buitenste glasie toegeskroef en "walla" daar brand my LEDs !
Ek is volgende week weer in die omgewing van Future Lights en sal dan nog twee LED lampies gaan koop en die laaste twee "down lights" ook na LEDs omskakel.
21 Aug 2017 @ 21:02:46 pm
Is die LED lampie so helder soos die Halogen lampie Lennie?
21 Aug 2017 @ 23:50:05 pm
Goeie prys vir die 2W LED gloeilamp.
22 Aug 2017 @ 09:03:05 am
Hendrik, ek het die "cool white" LED (1.5W) gekies terwyl die halogeen lampies "warm white" was (50W). Dit is dus moeilik om die twee te vergelyk, maar vir my lyk dit pragtig verlig. Die LED se lumen is 180Lm en 6000K, maar ek kan nie bepaal wat die halogeen lampie s'n is nie.
Danie, daardie lyk vir my na 'n verdere bargain - dit lyk presies soos wat ek gekoop het, maar is 2W terwyl myne 1.5W is. Ek dink ek gaan hierdie aanskaf en dan kan ek mos die aankope vergelyk.
22 Aug 2017 @ 09:13:56 am
Lennie, kyk nou net die besparing aan elektrisiteit. Met 'n 102Ah battery en 'n klompie van hierdie LEDs gaan jou nie gou daardie battery pap maak nie.
22 Aug 2017 @ 10:04:54 am
Len ek neem aan jy ry by Goodwood verby na Future Lights toe. Net 'n vraag - het jy 50W downlights gehad of was hulle 10W?
Gewoonlik is die 35W en 50W die groter ronde "downlights" wat so volop in huise gebruik word. Ek dink in terme v d stroom wat jy gemeet het toe jy getoets het en 3 aangehad het sou jou stroom 12A + gewees het as hulle wel 50W was.
22 Aug 2017 @ 10:54:51 am
Nou nie om enige entoesiasme om krag te spaar te demp nje, maar was die idee nie om nie geld te spandeer op die oefening nie?? Ek raak nou bietjie tegnies maar dis hoe dit geklink het?
22 Aug 2017 @ 10:56:37 am
Bly jy het reg gekom Len, nou gaan jy lank kamp met baie minder krag verbruik.
Ek het ook al my ou halogeen ligte met LED's vervang, dit by Century Electric in Vereeniging gekry teen sowat R30.00 stuk, maar dit was meers as twee jaar terug.
Ook die buis ligte met LEDs vervang, ek het stroke / blokkies gebruik teen R20.00 per 4w blokkie. Die stroke se pryse kan ek glad nie meer onthou nie. Ek het so 10m gekoop en sny net af soos nodig. In albei die stroke en blokkies is die DC LEDs polariteits bewus, maar die down lights nie.
22 Aug 2017 @ 11:12:42 am
Danie, ek het 'n spaar halogeen lampie nog in sy Eurolux boksie wat daarop wys 12V 50W - dis waar my 50W vandaan kom. Ek het nou (met 'n vergrootglas !) op een van die halogeen lampies wat ek vervang het, gekyk - dit is inderdaad 10W ! - Jammer !
Pieter (Brommer), ja jy is reg, ek wou nie onnodig geld spandeer op iets wat ek nie eers jaarliks net vir 'n paar dae sal gebruik nie. Tot dusver het ek nog net R98 spandeer op twee LED gloeilampies en die kanse is goed dat ek nog R36 sal spandeer op die laaste twee LED lampies. Die halogeen lampies in my wa is nou al 12 jaar oud en die eerste een het pas die gees gegee. Ek het gedink dis nou die regte tyd om al vier met LEDs te vervang.
23 Aug 2017 @ 14:58:21 pm
Len ek het vir jou info oor die LED gloeilamp per e-pos aangestuur.
28 Aug 2017 @ 13:43:23 pm
My LED-projekkie is voltooi. Ek het die stokou halogeen gloeilampies in die 4 "down lights" suksesvol vervang met LED gloeilampies en die badkamer buislig het ek vervang met paneel van 60 LEDs. Ek het besluit om die ander 12V buisligte vir eers onveranderd te laat.
Die 4 LEDs plus die nuwe LED-paneel in die badkamer se stroom meet 1,53A. Die 4 LEDs gesamentlik meet 'n stroom van 0,64A.
Ek is heel tevrede hiermee en gaan in Mei volgende jaar Balule sonder krag aanpak en net elke dag die 102Ah battery met die Pathfinder en 'n verlengkoord "op top".